open-index/open-wikipedia-markdown huggingface dataset:
Schëld A, 23

D**'Schëld A, 23** ass e Verkéierswarnschëld aus dem Lëtzebuerger Code de la route, dat eng Kräizung mat Rietsvirfaart ukënnegt. Am Prinzip hunn op deene Kräizungen d'Chaufferen déi vu riets komme Virfaart virun deenen déi vu lénks kommen, onofhängeg vun der Richtung an déi se fuere wëllen. Dozou gëtt et awer Ausnamen déi am Artikel 136 vum Code de la route ernimmt sinn; sou z.&nbsp;B. huet deen, dee vu riets kënnt keng Virfaart wann en aus enger gespaarter Strooss, engem Parking, engem Privat- oder Feldwee oder enger Foussgängerzon erausfiert.

D'Schëld gëtt opgestallt, wann et néideg ass fir d'Siicht op d'Kräizung ze verstäerken.

## Originaltext aus dem Code de la route:

 
## Bemierkungen
D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 7 vum Artikel 107 definéiert an hat awer eng liicht aner Bedeitung: et huet op eng Kräizung higewisen, ouni datt vu Rietsvirfaart rieds goung.

## Biller

Luxembourg road sign A,23.jpg|Schëld A, 23
Verkéierschëld, Rue de Niederdonven-101.jpg


## Um Spaweck
Schëld A, 25

D**'Schëld A, 25** ass e Verkéierswarnschëld aus dem Lëtzebuerger Code de la route, dat e Gleisiwwergank mat Barriären ukënnegt.

## Originaltext aus dem Code de la route:

## Bemierkungen
D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 8 vum Artikel 107 definéiert.

## Kuckt och
* Distanzschëlter bis bei de Gleisiwwergank:
** Schëld A, 27a
** Schëld A, 27b
** Schëld A, 27c

## Biller

Luxembourg road sign A,25 and A,27a.jpg|D'Schëld A, 25, drënner, d'Zousazschëld „signal automatique“ (net vum Code de la route virgesinn) an d'Distanzschëld A, 27a bis bei de Gleisiwwergank.


## Um Spaweck
Schëld A, 2

D**'Schëld A, 2** ass e Verkéierswarnschëld aus dem Lëtzebuerger Code de la route, dat eng geféierlech Descente ukënnegt. D'Zuel um Schëld gëtt d'Gefäll a Prozent vum géiste Stéck un.

## Originaltext aus dem Code de la route:

## Bemierkungen
D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 12 vum Artikel 107 definéiert.

## Biller

Luxembourg road sign A,2.jpg|A, 2 Geféierlech Descente (10&nbsp;%)
Luxembourg road sign A,2 (11%) (101).jpg|(11&nbsp;%)…
Luxembourg road sign A,2 (12%).jpg|…an nach méi géi (12&nbsp;%)


## Um Spaweck
Schëld A, 7b

D**'Schëld A, 7b** ass e Verkéierswarnschëld aus dem Lëtzebuerger Code de la route, dat eng Knupp oder eng Bréck mat enger Knupp uweist.

## Originaltext aus dem Code de la route:

## Bemierkungen

## Biller

Luxembourg road sign A,7b.jpg|A, 7b - Knupp oder Bréck mat enger Knupp…
Luxembourg, road sign A,7b & Ralentir.jpg|… a lues maachen!


## Kuckt och
* Schëld A, 7a „Schlechte Stroossenzoustand“
* Schëld A, 7c „Kaul“

## Um Spaweck
Schëld A, 24

D**'Schëld A, 24** ass e Verkéierswarnschëld aus dem Lëtzebuerger Code de la route, dat e Kreesverkéier ukënnegt.

## Originaltext aus dem Code de la route:

## Bemierkungen

## Kuckt och
* Schëld D, 3: Kräizung mat obligatoreschem Kreesverkéier

## Biller

Luxembourg road sign A,24.jpg|Verkéiersschëlter A, 24
Luxembourg road sign A,24 (Gasperich).jpg


## Um Spaweck
Schëld A, 27b

D**'Schëld A, 27b** ass e Verkéierswarnschëld aus dem Lëtzebuerger Code de la route, dat d'Distanz vun zwéin Drëttel uweist, tëscht dem Schëld A, 25 (Gleisiwwergank mat Barriären) oder A, 26 (Gleisiwwergank ouni Barriären) an dem Gleisiwwergank.

## Originaltext aus dem Code de la route:

## Bemierkungen
* D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 10b vum Artikel 107 definéiert.
* D'Sträifen um Schëld si spigelverkéiert wann d'Schëld op der lénkser Stroossesäit widderholl gëtt.
* Bis 2012 gouf d'Schëld A, 27b ënnert der Nummer A, 29b gefouert.

## Kuckt och
*Aner Distanzschëlter:
** Schëld A, 27a op 3/3 vun der Streck
** Schëld A, 27c op 1/3 vun der Streck

## Biller

Luxembourg road sign A,27b.jpg


## Um Spaweck
Kierch Rodange

D**'Kierch vu Rodange** ass eng kathoulesch Kierch, déi zur Par Kordall Sainte-Barbe am Dekanat Süden-West an zu der Gemeng Péiteng gehéiert.

Patréinesch ass d'helleg Amalberga, där hiert Fest den 10. Juli gefeiert gëtt.

Si steet op der Kräizung vun der *Rue de la Gendarmerie* mat der *Rue du Commerce*, dem CR176.

## Klacken
Am Kierchtuerm hänke véier Klacken, déi 1991 vun der Klackegéisserei Mabilon vu Saarburg gegoss goufen:

## Literatur
*Paroisse Sainte-Amalberge Rodange:  *[https://persist.lu/ark:70795/01gb7gpw2w/pages/2/articles/DIVL 125e anniversaire - Église paroissiale de Rodange : 1869 - 1994.]* Paroisse Sainte-Amalberge Rodange (Luxembourg), 1994 [Digitaliséiert vun der Lëtzebuerger Nationalbibliothéik].

## Kuckt och
* Lëscht vu reliéise Gebaier zu Lëtzebuerg

## Um Spaweck

* Websäit vum Parverband Péiteng
* D'Fënstere vun der Kierch vu Rodange op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Uergel vun der Kierch op der Websäit ''Orgues.lu''

## Biller
Anne Schiltz

D**'Anne Schiltz**  ass eng lëtzebuergesch Anthropologin a Filmregisseurin vun Documentairen.

D'Anne Schiltz huet 3 Joer laang Sozialanthropologie mat duerno engem MA a visueller Anthropologie a Groussbritannien, ë.&nbsp;a. um *Granada Center for Visual Anthropology* zu Manchester, studéiert. Zanter 2005 huet si reegelméisseg ënner anerem mam OPL zesummegeschafft, fir de Mixage vu Videoopnamen ze maachen déi am Kader vu Concerten opgeholl goufen.

2023 huet d'Anne Schiltz mat *[[Michel Majerus - Next Step]]* de Lëtzebuerger Filmpräis an der Kategorie *beschten Dokumentarfilm* gewonnen.
## Filmographie
Kuerzfilmer vun hir sinn:
**Sweet life and all that goes with it* (2002) iwwer Siwebierger Sachsen a Rumänien,
* e Film iwwer Eritrea am Kader vun der Trilogie *[[Gordian Troeller]] revisited - Erythree* (2007), 
* *[[Am Éislek|Am Éislek - Eng Regioun a Bewegung]]* (2007, zesumme mam Tom Alesch), 
* *[[E Futtballspill am Schnéi]]* (2014, zesumme mam Tom Alesch),
* an een iwwer d'Servais-Haus, dem Sëtz vum Nationale Literaturzentrum.

2013 koum hiren éischte Laangfilm, *[[Cello tales]]* eraus, en Documentaire iwwer Celloen an d'Leit, déi se spillen, bauen oder sichen.

2017 huet si *[[Courants d'air]]* realiséiert, en Documentaire iwwer d'Lou Koster.

Fir déi lëtzebuergesch Dokumentarfilmserie *[[routwäissgro]]* huet d'Anne Schiltz follgend Filmer gedréint:

* Staffel 1, Episod 11: *Ni ze spéit* (2015)
* Staffel 2, Episod 11: *Eng Saach vun Zäit* (2017)

2021 huet d'Anne Schiltz mat Samsa Film de Projet *[[Michel Majerus - Next Step]]* realiséiert. De Film ass e Portrait vum lëtzebuergesche Kënschtler Michel Majerus, deem seng international Karriär 2002 abrupt duerch de Luxair-Fligeraccident bei Nidderaanwen op en Enn koum.

Mat dësem Documentaire huet d'Anne Schiltz de Lëtzebuerger Filmpräis 2023 an der Kategorie *beschten Dokumentarfilm* gewonnen.

Doriwwer eraus ass vun hir nach de Projet *Im Dialog mit Helen Buchholtz* bekannt, en Documentaire, deen aus dem Liewe vun der Helen Buchholtz erziele soll.

Bei dësem Dokumentarfilm, huet d'Anne Schiltz der Sopranistin Gerlinde Sämann an dem Pianist Claude Weber iwwer d'Schëller gekuckt, wéi si mat den Opname vun der Helen Buchholtz hirem Wierk *Ich hab' so große Sehnsucht doch* amgaange waren.

## Um Spaweck
* Wat d'Anne Schiltz iwwer de Film ''Sweet life and all that goes with it'' seet
Kierch Lëtzebuerg-Weimeschkierch

D**'Kierch vu Weimeschkierch** ass eng kathoulesch Kierch, déi zur Par Lëtzebuerg Notre-Dame zum Dekanat Lëtzebuerg an zu der Gemeng Lëtzebuerg gehéiert.

De Patréiner vun der Kierch ass den hellege Mäerten, deem säi Fest den 11. November gefeiert gëtt.

D'Kierch steet op der Kräizung vun der *rue de Laroche* mat der *rue Henri Lamomesnil*. Nieft der Kierch ass de Kierfecht op e puer Niveauen ugeluecht.

D'Kierch gouf den 29. Mäerz 2019 als nationaalt Monumnet klasséiert.

Zu der fréeierer Par Weimeschkierch hun ausser der Weimeschkiercher Parkierch och nach d'Filialkierch vun Dummeldeng, d'Filialkierch vum Kierchbierg an d'Filialkierch aus der Millebaach gehéiert.

## Geschicht
D'Par Weimeschkierch ass eng vun den eelsten am Land a gouf schonn ëm d'Joer 723 an engem Dokument vun der Abtei Sankt Maximin Tréier ernimmt.

Déi haiteg Kierch staamt an hirer architektonescher Grondstruktur aus de Jore 1763-64 a gouf vum Weibëschof vun Tréier, dem Johann Nikolaus von Hontheim am Joer 1767 konsekréiert.

An de leschte Joerzéngte vum 19. Joerhonnert si verschidde Vergréisserungen um Gebai gemaach ginn.

## Biller

Kirche Weimerskirch 01.jpg|D'Nordwestfassad
Kirche Weimerskirch 03.jpg|Vue vum Kierfecht op d'Kierch
Luxembourg, cimetière Weimerskirch (107).jpg|Vue aus dem Süden op d'Kierch
Chouer, Kierch Weimeschkierch-101.jpg|De Chouer
Ambo, Kierch Weimeschkierch-101.jpg|Den Ambo
Anna selbdritt, Kierch Weimeschkierch-101.jpg|Anna selbdritt-Skulptur
Consolatrix-Altor, Kierch Weimeschkierch-104.jpg|Consolatrix-Altor am lénkse Säiteschëff
Helleg-Famill Niewenaltor, Kierch Weimeschkierch-102.jpg|Den Helleg-Famill Niewenaltor am rietse Säiteschëff
Gliese Kuppel, Kierch Weimeschkierch-101.jpg|Daachliicht
Christus-Skulptur, Kierch Weimeschkierch-101.jpg|Christus-Skulptur am lénkse Säiteschëff 


## Literatur
* Schmitt, Michel, 1992: *Weimerskirch, die "Urpfarrei"der Stadt Luxemburg*. In: ons stad Nr 41, Ss. 20-21. (Link op d'PDF-Dokument)

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren

## Um Spaweck

* D'Par Weimeschkierch op der Websäit vum Parverband Weimeschkierch-Beggen
* D'Fënstere vun der Kierch vu Lëtzebuerg-Weimeschkierch op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Uergel vun der Kierch op der Websäit ''Orgues.lu''
Magnum bullarium romanum

***Magnum bullarium romanum *** ass dee gréisste Buchprojet vun der Lëtzebuerger Geschicht an eng vun deene véier grousse Kollektioune vun de Peepst hire Bullen (Ordenanzen) an der Kierchegeschicht. Si koum vu 1727 u beim Stater Libraire an Editeur André Chevalier eraus.

Fir d'éischt huet de Chevalier dem Laertius Cherubini säi Bullarium (Roum 1586, fënneft Editioun 1669-72) a sechs Bänn als *Editio novissima* nogedréckt an du véier Bänn *Continuatio* erausginn. Nom Band 10 huet e 1738 den Drockprivileg un den Henri-Albert Gosse vu Genf viruverkaf. Deen huet bis 1758 néng weider Bänn erausbruecht, nach ëmmer mat "Lëtzebuerg" als Plaz, wou et gedréckt gouf. 1742 huet hien och déi éischt Bänn frësch erausbruecht oder op d'mannst mat neien Titelsäite verkaf.

Sou ass bannent 31 Joer de "Lëtzebuerger Bullarium" an 19 Folio-Bänn an op ronn 9000 Säiten, mat Bullen aus 1300 Joer vum Poopst Leo dem Groussen (~400-461) bis de Benedict XIV. (1675–1758), entstanen.
Giorgio Napolitano

Den **Giorgio Napolitano**, gebuer den 29. Juni 1925 zu Neapel, a gestuerwen den 22. September 2023 zu Roum, war en italieenesche Politiker. Hie war vun 2006 bis Januar 2015 President vun der Republik Italien.

Als jonke Mann war hien an der kommunistescher Resistenz géint de Benito Mussolini aktiv. Hie gouf nom Krich Member vun der Kommunistescher partei vun Italien (PCI), an där en Enn der 1980er Joren de reformistesche Fligel ënnerstëtzt huet, aus deem d'Demokratesch Lénkspartei (PDS) ervirgoung.

1953 gouf hien eng éischt Kéier als Deputéierte vun Neapel an d'Parlamznt gewielt an déi Kéier drop erëmgewielt. 1968 gouf hin nees Deputéierten am italieenesche Parlament, an 1989 am Europaparlament. 1992 huet hie säi Mandant zu Stroossbuerg opginn, a gouf zum President vun der italieenescher Deputéierte-Chamber ernannt. Hien hat dat Amt bis 1994. 1996 gouf hien Inneminisgter an der Regierung vum Romano Prodi a blouf dat bis 1998, wéi dës Regierung zeréckgetrueden ass. Dat Joer drop gouf hien nees, fir 5 Joer, an d'Europaparlament gewielt.

De President Carlo Azeglio Ciampi huet hien zum Senator op Liewenszäit ernannt. Den 10. Mee 2006 gouf hien zum President vun der Republik Italie gewielt. Den 20. Abrëll 2013 gouf hien an dat Amt erëmgewielt, um Hannergrond vun enger politescher a Regierungskris. De 14. Januar 2015 ass den Giorgio Napoletano aus Altersgrënn als President zeréckgetrueden. De Senatspresident Pietro Grasso ass, bis en neie President designéiert gëtt, President *faisant fonction*.

## Um Spaweck
Kierch Noutem (Stauséigemeng)

D**'Kierch zu Noutem** ass eng kathoulesch Kierch, déi zur Par Öewersauer Saint-Pirmin, zum Dekanat Norden an zu der Stauséigemeng gehéiert.

De Patréiner ass den hellegen Albinus, deem säi Fest den 1. Mäerz gefeiert gëtt.

Den 19. September 2024 gouf s'als national Kulturierfschaft klasséiert.

D'Kierch steet am Norde vum Duerf an der Duerfstrooss. Virum Kierchtuerm ass e Monument fir d'Affer vum Zweete Weltkrich.

## Geschicht
Scho 1580 gouf d'Veréierung vun den Hellegen Albinus an Celsus zu Noutem an historeschen Dokumenter ernimmt. 1680 huet de Jean-Antoine Blavier, de "Coadjuteur" vu Léck, déi Noutemer Kierch dësen zwéin Hellege gewidmet. Leider war déi Noutemer Kierch no de Kricher aus der Zäit vum Napoleon ganz staark zerstéiert. Si gouf dowéinst 1843 frësch opgebaut. Den Altor aus dem Joer 1707 an zwou Statue vun den Hellegen Albinus an Celsus dekoréieren haut déi Noutemer Kierch.

Bis de 7. Mee 2017 war et eng Filialkierch vun der Par Bärel, déi zum Parverband Wooltz, Kiischpelt, zu der Pastoralregioun Norden an zum Dekanat Wolz gehéiert huet. Zur fréierer Par Bärel huet ausser der Filialkierch vun Noutem och nach d'Parkierch vu Bärel gehéiert.

## Kuckt och
* Lëscht vun den nationale Monumenter an der Stauséigemeng
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren

## Um Spaweck

* Websäit vun der Par Wooltz Saints-Pierre-et-Paul
* D'Fënstere vun der Kierch vun Noutem op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Kierch Noutem an der Facebookgrupp ''Patrimoine religieux Luxembourg - Reliéisen Ierwen Lëtzebuerg'' 


Kirche Nothum 02.jpg|D'Kierch vu Südosten aus gesinn
Kirche Nothum 03.jpg|Den Agank vun der Kierch
Noutem Kierch.jpg|D'Noutemer Kierch vu bannen
Solférino (Landes)

**Solférino** ass eng franséisch Uertschaft a Gemeng am Departement Landes an der Regioun Nei-Aquitaine.

D'Gemeng läit am Parc naturel régional des Landes de Gascogne am Bësch vun de Landes

Déi héchst Plaz läit op 85 Meter iwwer dem Mier.
## Hydrographie
E puer Baachen hunn hir Quell um Territoire vun der Gemeng, oder entstinn net wäit vun der Gemengegrenz aus dem Zesummelaf vun den Entwässerungsgrief déi iwwer déi ganz Fläch verdeelt sinn. Eng vun de gréissten ass d'Castre déi am Süde vun der Gemeng entsteet an duerno bei Morcenx an de Bez oder och *Bès* leeft.

* Solférino-Bourg
* Gare Solférino
Pallen

**Pallen** ass entweeder
*Nidderpallen, eng Uertschaft an der Gemeng Réiden op der Atert
*Uewerpallen, eng Uertschaft an der Gemeng Biekerech

## Kuckt och
Pall, d'Baach déi béiden Uertschaften hiren Numm ginn huet
Annorden

Ënner **Annorde** versteet een d'Ausriichte vun enger Kaart, engem Plang oder engem Loftbild par Rapport zum Terrain. Den Norden ass dobäi duerch d'Äerdmagnéitfeld an op der Nordhallefkugel duerch de Polarstär d'Bezuchsrichtung an ass um Kaartebild uewen.

Déi einfachst Method ass d'Uleeë vun engem Kompass an Nullstellung mat der Kant parallel zum Kaarterand respektiv zu der Nordfeilachs. Da gëtt d'Kaart mam Kompass drop, sou gedréit, datt d'Kompassnol no Norde weist (Nullrichtung).

Wann de Kompass parallel zu de Meridiane geluecht gëtt, dann entsteet eng kleng Differenz, well déi wéinst der Geoidform vun der Äerd net parallel zuenee verlafen. Genee sou sinn d'Gitterlinnen net fir d'Annorden ze gebrauchen, well déi och net genee no Norde weisen.

Modern, opwendeg Kaartenkompassen hunn e Gitter dat rotéiert a sou eng méi genee Navigatioun méiglech mécht an dat opwendegt Annorden iwwerflësseg mécht.

## Astronomie
An der Astronomie versteet een ënner Annorden déi genee Ausriichtung vun enger (parallaktescher) Montéierung, déi en astronomescht Instrument dréit – beispillsweis en Teleskop oder eng Astrokamera. Heizou gëtt ënner anerem d'Method vum Scheiner agesat (Scheiner-Method). Bei exakter Anordung gläicht d'Noféierung op der Montéierung déi visuell Himmelsdréiung (Äerddréiung) am Zäitverlaf genee aus. Ouni geneet Annorde lafen observéiert Objete lues aus dem Gesiichtsfeld respektiv gi méi laang beliicht Fotoen zu Stréchbiller. Fir Observateuren op der Nordhallefkugel vun der Äerd läit den Himmelspol ëmmer genee an Nordrichtung (geographesch Nord, Duerchstousspunkt vun der Äerddréiachs). Weider gehéiert zu der exakter Annordung vun enger astronomescher Montéierung och d'Astellung vun der Polhéicht, déi och duerch d'Scheiner-Method erreecht gëtt.

## Kuckt och

* Geodetescht Gitter
* Meridiankonvergenz
Schëld B, 1

D**'Schëld B, 1** ass e Virfaartsschëld aus dem Lëtzebuerger Code de la route, dat ugëtt, datt een deene Chaufferen, déi vu riets a lénks kommen, d'Virfaart iwwerloosse muss.

Bei den Iwwergäng fir Vëlosfuerer weist d'Schëld B, 1 de Chaufferen un, datt se d'Cyclisten, déi um Vëloswee d'Strooss iwwerquiere wëllen, laanscht loosse mussen. Déi Plaz wou den Iwwergang fir Vëlosfuerer ass, muss mam Schëld  B, 1 oder B, 2a gezeechent ginn.

## Originaltext aus dem Code de la route

Artikel 107 – II. Signaux de priorité 
« 1. Cédez le passage – Le signal B,1 indique aux conducteurs qu'ils doivent céder le passage aux conducteurs qui circulent dans les deux sens sur la chaussée dont ils s'approchent.Aux passages pour cyclistes, le signal B,1 indique aux conducteurs qu'ils doivent céder le passage aux conducteurs de cycles qui traversent ou marquent leur intention de traverser la chaussée sur le passage. L'aplomb des passages pour cyclistes doit être indiqué par le signal B,1 ou B,2a. »


## Bemierkungen
D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 22 vum Artikel 107 definéiert.
## Dimensioune vum Schëld
An den Uertschaften muss d'Säitelängt vum Schëld op d'mannst 600&nbsp;mm laang sinn, baussent den Uertschaften op d'mannst 900&nbsp;mm an op den Autobunnen op d'mannst 1.250&nbsp;mm.

## Kuckt och
* Zousazschëld Modell 3a an Zesummenhang mam Schëld B, 1
* Konfiguratiounsschëld

## Biller

Luxembourg road sign B,1.jpg|Verkéiersschëld B, 1
Luxembourg road sign B,1 (cyclistes).jpg|... nëmme fir Cyclisten
Luxembourg road signs B,1 and 3a (STOP 50m).jpg|Schëld B, 1 mam Zousazschëld Modell 3a als Virsignal fir d'Schëld B, 2a „Stopp“
Luxembourg road signs B,1 & panneau configuration Rangwee (102).jpg|D'Schëld B, 1 zesumme mat engem Konfiguratiounsschëld


## Um Spaweck

* Das Vorfahrt=Dreieck – Ein wichtiges Verkehrszeichen und seine Bedeutung Artikel iwwer d'Aféierung vum Schëld am Luxemburger Wort, 1941. Jg., nº 195 (16.07.1941), S. 3.
Julius Scheiner

De **Julius Scheiner**, gebuer de 25. November 1858 zu Köln, a gestuerwen den 20. Dezember 1913 zu Potsdam, war en däitschen Astronom an Astrophysiker.

No sengem Abitur am Joer 1878 hat hien zu Bonn Mathematik an Naturwëssenschafte studéiert, 1882 hat hien iwwer *Ënnersich iwwer de Liichtwiessel vum [[Algol (Stär)|Algol]] no de Mannheimer Observatioune vum Professer [[Eduard Schönfeld|Schönfeld]] an de Joren [[1869]] bis [[1875]]*, promovéiert. Schonn zanter 1881 war hien als Assistent um Bonner Observatoire beschäftegt, a vun 1887 un, um Astrophysikaleschen Observatoire Potsdam, wou hien 1894 zum stännege Mataarbechter an 1898 zum Haaptobservateur ernannt gouf. 1893 krut hie vun der Universitéit Berlin de Professertitel, an 1894 eng ausseruerdentlech Professur.

Dem Scheiner seng Gréisst louch um praktesche Gebitt. Hien hat déi no him genannt Scheiner-Method entwéckelt, bei där fir prezis Himmelsobservatiounen d'Rektaszensiounsachs (Polachs) vun der Montéierung vun astronomeschen Instrumenter genee parallel zu der Rotatiounsachs vun der Äerd ausgeriicht gëtt. De Scheiner gouf bekannt duerch populärwëssenschaftlech Virträg a Publikatioune wéi *Der Bau des Weltalls* (1913) oder *Populäre Astrophysik* (Leipzig a Berlin, 2. Oplo 1912) oder duerch en ettlech Artikelen an Zäitschrëften an Zeitungen.

## Kuckt och

* Scheiner-Method
* Scheiner-Grad

## Um Spaweck
* Publikatioune vum J. Scheiner am Astrophysics Data System
* Noriff op de J. Scheiner am Astrophysics Data System
* Noruff: Julius Scheiner
Virfaartsschëld

E ** Virfaartsschëld** ass am Stroosseverkéier eng vertikal Signalisatioun, déi ugëtt a wat fir enger Reiefolleg déi verschidde Chauffere fueren däerfen.

## Zu Lëtzebuerg
Am *Texte coordonné* vum Lëtzebuerger Code de la route, deen an engem Arrêté grand-ducal vum 23. November 1955 an duerno e puermol geännert gouf, sinn d'Virfaartsschëlter am Kapitel V *Voie publique*, an der Sektioun IV *De la signalisation routière* ënner der Rubrik *II. SIGNAUX DE PRIORITÉ* beschriwwen.

### Lëscht vun de Virfaartsschëlter

### Technesch Donnéeën
D'Verkéiersvirfaartsschëlter hu verschidde Formen (Dräieck mat enger Spëtzt no ënnen, Aachteck, Quadrat, Rondel, asw.), verschidde Faarwe vum Hannergrond a vun de Piktogrammen.

D'Schëlter gëtt et a verschiddene Moossen, jee nodeem ob se bannent oder baussent den Uertschaften oder op den Autobunne gebraucht ginn.

### Opstelle vun de Schëlter
Gemenkerhand ginn d'Schëlter op der rietser Säit a der Fuerrichtung a baussent der Fuerbunn opgeriicht.

D'Verkéiersschëlter ginn am Allgemenge baussent den Uertschafte vun der Bauverwaltung a bannent den Uertschafte vun der jeeweileger Gemengeverwaltung opgestallt.

## Um Spaweck

## Kuckt och

* Verkéiersschëlter aus dem lëtzebuergesche Code de la Route
Verkéiersverbuetsschëld

E **Verkéiersverbuetsschëld** ass eng Vertikal Signalisatioun, déi e Verbuet oder eng Restriktioun uweist.

Zu Lëtzebuerg ass et bal ëmmer e Rondel mat engem roude Bord a bannendran engem schwaarze Piktogramm op wäissem Fong.

Am Texte coordonné vum Lëtzebuerger Code de la Route, deen an engem Arrêté grand-ducal vum 23. November 1955 festgehale gouf, an duerno e puermol geännert gouf, sinn d'Verbuetsschëlter am Kapitel V *Voie publique*, an der Sektioun IV *De la signalisation routière* am *Artikel 107*, ënner der Rubrik III. *Signaux d'interdiction et de restriction* follgendermoosse beschriwwen:

### Lëscht vun de Verkéiersverbuetsschëlter

### Technesch Donnéeën
D'Verkéiersverbuetsschëlter si gemenkerhand Rondele mat engem roude Bord, den Hannergrond ass wäiss an d'Symboler oder d'Opschrëfte si schwaarz. Op de variabele Verkéiersschëlter kënnen d'Symboler oder d'Opschrëfte hell op däischterem Hannergrond sinn, absënns wann et technesch néideg ass oder fir datt ee se besser liese kann.

Nieft verschiddenen Ausnamen, muss den Duerchmiesser vun de Verkéiersverbuetsschëlter an den Uertschaften op d'mannst 500&nbsp;mm sinn, baussent den Uertschaften op d'mannst 700&nbsp;mm an op den Autobunnen op d'mannst 900&nbsp;mm.

### Opstelle vun de Schëlter
Gemenkerhand ginn d'Schëlter op der rietser Säit a der Fuerrichtung a baussent der Fuerbunn opgeriicht. D'Schëlter C, 17a, C, 17b, C, 17c an C, 17d kënnen um Revers vun de Verbuetsschëlter ugemaacht sinn, déi fir den Trafic an der anerer Géigerichtung bestëmmt ass.

D'Verkéierswarnschëlter ginn am Allgemenge baussent den Uertschafte vun der Bauverwaltung a bannent den Uertschafte vun der jeeweileger Gemengeverwaltung opgestallt. Am Kader vun engem Schantjen, ass deen, deen de Schantjen organiséiert, responsabel fir d'Verkéierswarnschëlter opzestellen.

## Um Spaweck

## Kuckt och

* Verkéiersschëlter aus dem lëtzebuergesche Code de la Route
Schëld C, 1a

D**'Schëld C, 1a** ass e Verkéiersverbuetsschëld aus dem Lëtzebuerger Code de la route dat de Chauffere vu Gefierer an de Leit déi Déiere féieren ugëtt, datt d'Strooss nëmmen aus der anerer Richtung accessibel ass. An Ausnamefäll kënne verschidde Gefierer vum Verbuet ausgeschloss ginn, wann déi Gefierer, fir déi d'Verbuet net gëllt, op engem Zousazschëld opgezielt ginn.

Am allgemenge Sproochgebrauch gëtt dëst Schëld och alt „Sens interdit“ genannt.

## Originaltext aus dem Code de la route

 
## Bemierkungen
* D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 25 vum Artikel 107 definéiert.
* Wann een dëst Verbuetsschëld net respektéiert, riskéiert een e Pretekoll vun 145 Euro an de Verloscht vun 2 Punkte vum Punktefürerschäin.

## Biller

Fichier:Luxembourg road sign C,1a.jpg|Verkéiersschëld C, 1a "Accès interdit" aus dem Lëtzebuerger Code de la Route.
Fichier:Luxembourg road sign C,1a with 6c.jpg|Verkéiersschëld C, 1a mam Zousazschëld Modell 6c.
Luxembourg road sign C,1a (services communaux).jpg|...mam Zousazschëld Modell 5a
Fichier:Luxembourg road sign C,1a STOP.jpg|Variant vum Verkéiersschëld C, 1a; gëtt op enger Autobunn-Opfaart gebraucht fir de falsche Wee unzeweisen.


## Um Spaweck
Meteoritics & Planetary Science

**Meteoritics & Planetary Science** (MAPS) ass eng international engleschsproocheg Wëssenschaftlech Fachzäitschrëft an Haaptorgan vun der Meteoritical Society déi zanter 1953, all Mount erauskënnt an där hir Artikelen um Prinzip vum Peer review baséieren. E beschäftegt sech haaptsächlech mat Planetologie.

## Geschicht
Mam Journal gouf 1953 ugefaangen als Nofollger vun *Notes and Contributions* déi am Numm vun der Meteoritical Society an der Zäitschrëft *[[Popular Astronomy]]* vun 1933 bis 1953 publizéiert goufen.

## Theemen
Déi behandelt Theeme sinn ë.&nbsp;a. Asteroiden, Koméiten, Impaktkrateren, interplanetaresche Stëbs, interstellare Medium, Moundgestengs, Meteoren, Meteoritten, natierlech Satellitten, Planéiten, Tektitten, souwéi den Urspronk an d'Geschicht vum Sonnesystem. D'Zäitschrëft bitt doriwwer eraus en zentrale Forum fir d'Fuerschung zu änlechen Theemen an de Beräicher Astronomie, Biologie, Chimie, Geologie a Physik. Déi fir vill Wëssenschaftler wichtegst MAPS-Publikatioun ass de *[[Meteoritical Bulletin]]* e Supplement dee gewéinlech eemol am Joer erauskënnt, mat Katalogen, Inventaren a mat der Routinebeschreiwung vun neie Meteoritten. Dee Bulletin gëllt als Standard-Referenzwierk fir d'Inventariséierung an d'Nomenklatur vun alle Meteoritten.

MAPS huet Abonnenten a 44 Länner, 55 % vun de Lieser wunnen net an den USA. De Journal kascht am Joresabonnement fir wëssenschaftlech Instituter ronn 1.000 US-Dollar. Privatpersoune kënnen de Journal awer iwwer d'Memberschaft an der Meteoritical Society méi bëlleg kréien. Den haitege Chefredakter vu MAPS ass de Kosmochemiker A.J. Timothy Jull vum Arizona Accelerator Mass Spectrometry Laboratory vun der University of Arizona zu Tucson, Arizona.

## Kuckt och

## Literatur
* Meteoritics & Planetary Science (MAPS). Journal of the Meteoritical Society. Allen Press, Lawrence Kan 31.1996ff. 

## Um Spaweck
* ''Meteoritics & Planetary Science'' homepage
* ''Meteoritical Society'' homepage
René Clément

De **René Clément**, gebuer den 18. Mäerz 1913 zu Bordeaux, a gestuerwen de 17. Mäerz 1996 zu Monaco, war e franséische Filmregisseur an Dréibuchauteur.

Bekannt Filmer vum René Clément si *Jeux interdits* (1952), *Plein soleil* (1960) mam Alain Delon a *Paris brûle-t-il ?* (1966).

## Filmograpie
* 1935: *Evasion*, (Kuerzfilm)
* 1936: * Soigne ton gauche*, mam Jacques Tati (Kuerzfilm)
* 1937: *L'arabie interdite*, (Kuerzfilm) 
* 1938: *La grande chartreuse*, (Kuerzfilm) 
* 1939: *Paris la nuit*, (Kuerzfilm) 
* 1939: *La bièvre, fille perdue*, (Kuerzfilm) 
* 1940: *Le triage*, (Kuerzfilm) 
* 1940: *Toulouse*, (Kuerzfilm) 
* 1942: *Ceux du rail*, (Kuerzfilm) 
* 1943: *La grande pastorale*, (Kuerzfilm) 
* 1944: *Paris sous la botte* 
* 1944: *Chefs de demain*, (Kuerzfilm) 
* 1946: *La bataille du rail*, mam Jean Clarieux
* 1946: *Le père tranquille*, mam Noël-Noël 
* 1947: *Les maudits*, mam Marcel Dalio an Henri Vidal
* 1949: *[[Le mura di Malapaga]]*, mam Jean Gabin an Isa Miranda
* 1950: *[[Le château de verre]]*, mam Michèle Morgan a Jean Marais
* 1952: *[[Jeux interdits]]*, mam Georges Poujouly a Brigitte Fossey
* 1954: *Monsieur Ripois*, mam Gérard Philipe a Valerie Hobson
* 1956: *[[Gervaise (Film)|Gervaise]]*, mam Maria Schell a François Périer 
* 1958: *This Angry Age*, mam Silvana Mangano an Anthony Perkins 
* 1960: *[[Plein soleil]]*, mam Alain Delon, Maurice Ronet a Marie Laforêt
* 1961: *Che gioia vivere*, mam Alain Delon a Barbara Lass
* 1962: *Le jour et l'heure*, mam Simone Signoret a Stuart Whitman 
* 1964: *Les félins*, mam Jane Fonda an Alain Delon 
* 1966: *[[Paris brûle-t-il? (Film)|Paris brûle-t-il?]]*, mam Kirk Douglas, Jean-Paul Belmondo, Glenn Ford, Yves Montand, Robert Stack, Claude Rich an Orson Welles
* 1969: *[[Le passager de la pluie]]*, mam Charles Bronson a Marlène Jobert
* 1971: *La maison sous les arbres*, mam Faye Dunaway a Frank Langella 
* 1972: *[[La course du lièvre à travers les champs]]*, mam Jean-Louis Trintignant, Lea Massari a Robert Ryan
* 1975: *La Baby-Sitter*, mam Maria Schneider a Sydne Rome

## Kuckt och
*Lëscht vu Filmregisseuren

## Um Spaweck
Géza von Radványi

De **Géza von Radványi**, gebuer als *Géza Grosschmid* de 26. September 1907 zu Košice, a gestuerwen de 26. November 1986 zu Budapest, war en ungaresche Filmregisseur an Dréibuchauteur.

## Filmographie (Auswiel)
* 1941: *A beszélö köntös* (Der sprechende Mantel)
* 1947: *Valahol Európában* (Irgendwo in Europa) 
* 1949: *Donne senza nome*, mam Simone Simon a Françoise Rosay 
* 1953: *L'étrange désir de M. Bard*, mam Michel Simon a Geneviève Page
* 1954: *Ingrid - die Geschichte eines Fotomodells*, mam Johanna Matz a Paul Hubschmid 
* 1955: *[[Mädchen ohne Grenzen]]*, mam Sonja Ziemann an Ivan Desny 
* 1957: *[[Das Schloß in Tirol]]*, mam Karlheinz Böhm an Erika Remberg 
* 1957: *Der Arzt von Stalingrad*, mam O.E. Hasse an Eva Bartok
* 1958: * [[Mädchen in Uniform (1958)|Mädchen in Uniform]]*, mam Lilli Palmer a Romy Schneider
* 1958: *Douze heures d'horloge*, mam Lino Ventura an Eva Bartok
* 1959: *[[Ein Engel auf Erden]]*, mam Romy Schneider, Henri Vidal a Michèle Mercier
* 1959: *Ich schwöre und gelobe*, mam Hans Christian Blech a Corny Collins
* 1960: *[[Und sowas nennt sich Leben]]*, mam Karin Baal, Michael Hinz an Elke Sommer
* 1961: *Das Riesenrad*, mam Maria Schell an O. W. Fischer
* 1961: *Es muß nicht immer Kaviar sein sein*, mam O. W. Fischer an Eva Bartok
* 1961: *Diesmal muß es Kaviar sein*, mam O. W. Fischer a Senta Berger
* 1964: *Onkel Toms Hütte*, mam O. W. Fischer an Herbert Lom
* 1965: *[[Der Kongreß amüsiert sich]]*, mam Lilli Palmer. Curd Jürgens, Paul Meurisse an Hannes Messemer
* 1979: *Circus Maximus*, Regie zesumme mam Tamás Almási

## Um Spaweck
Barnard 68

De **Barnard 68** ass eng Donkelwollek respektiv eng Bok-Globule. Si läit am südleche Stärebild Ophiuchus an ass ronn 500 Liichtjoer vun eis ewech. De Kär vun der Wollek ass ganz kal, d'Temperatur läit bei ronn 16&nbsp;K (−257&nbsp;°C). Déi total Mass ass ongeféier duebel sou grouss wéi d'Mass vun eiser Sonn, woubäi d'Wollek eng Ausdeenung vun engem hallwe Liichtjoer huet.

D'Katalogbezeechnung vun der Donkelwollek geet drop zeréck, well den Astronom Edward Emerson Barnard si 1919 a säi Katalog vun donkelen Niwwelen opgeholl huet.
## Kuckt och

## Um Spaweck
* The Black Cloud - Ken Croswell
* C18O abundance in the nearby globule Barnard 68
* ESO, How to Become a Star - ESO Telescopes Provide Most Detailed View Ever Into a Dark Cloud, 10 January 2001 (accessed 1 March 2009)
Schëld B, 2a

D**'Schëld B, 2a** ass e Virfaartsschëld aus dem Lëtzebuerger Code de la route, dat ugëtt, datt ee stallhale muss an deene Gefierer, déi vu riets a lénks kommen, d'Virfaart iwwerloosse muss.

Virun engem Gleisiwwergank ouni Barriäre bedeit d'Schëld B, 2a, datt d'Chauffere musse stoe bleiwen, ier s'op d'Barriär eropfueren.

Bei den Iwwergäng fir Vëlosfuerer weist d'Schëld B, 2a de Chaufferen un, datt se stallhale mussen ier se op de Vëlosiwwergang fueren an d'Cyclisten, déi um Vëloswee d'Strooss iwwerquiere wëllen, laanscht loosse mussen. Déi Plaz wou den Iwwergang fir Vëlosfuerer ass, muss mam Schëld B, 1 oder B, 2a gezeechent ginn.

## Originaltext aus dem Code de la route

Artikel 107 – II. Signaux de priorité 
« 2. Arrêt – Le signal B,2a indique aux conducteurs qu'ils doivent marquer l'arrêt avant de s'engager sur la chaussée dont ils s'approchent et céder le passage aux conducteurs qui circulent dans les deux sens sur cette chaussée. Les conducteurs doivent s'arrêter soit à l'endroit de la marque au sol telle que reprise à l'article 110 sous i), soit, en l'absence d'une telle marque, à l'endroit où ils peuvent observer dans les deux sens la chaussée sur laquelle ils s'engagent.Aux passages à niveau sans barrières, le signal B,2a indique aux conducteurs qu'ils doivent marquer l'arrêt avant de s'engager sur le passage à niveau et qu'ils doivent se conformer aux dispositions qui précèdent.Aux passages pour cyclistes, le signal B,2a indique aux conducteurs qu'ils doivent marquer l'arrêt avant de s'engager sur le passage pour cyclistes et céder le passage aux conducteurs de cycles qui traversent ou marquent leur intention de traverser la chaussée sur le passage. L'aplomb des passages pour cyclistes doit être indiqué par le signal B,2a ou B,1. »

## Bemierkungen

* D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 23 vum Artikel 107 definéiert.
* Beim Schëld B, 2a mussen d'Chaufferen op där Plaz stoe bleiwen, déi mat engem Stréch um Buedem gezeechent ass. Wa keen esou e Stréch do ass, dann op där Plaz wou s'a béid Richtunge vun der Strooss kucke kënnen, ob déi se erafuere wëllen.

## Dimensioune vum Schëld
* Bannent den Uertschafte muss d'Schëld op d'mannst 600&nbsp;mm a baussent den Uertschaften op d'mannst 900&nbsp;mm héich sinn. D'Schrëft „STOP“ muss op d'mannst een Drëttel vun der Héicht vum Schëld hunn.

## Kuckt och
* Schëld A, 26 bei engem Gleisiwwergank ouni Barriären
* Konfiguratiounsschëld

## Biller

Luxembourg road sign B,2a.jpg
Luxembourg, road marking (110i indication d'arrêt et rappel B,2a).jpg|Beim Stréch muss ee stallhalen
Luxembourg, Colmar PN117 (103).jpg|E Stoppschëld bei engem Gleisiwwergank ouni Barriären


## Um Spaweck
Schëld B, 3

D**'Schëld B, 3** ass e Virfaartsschëld aus dem Lëtzebuerger Code de la route, dat de Chaufferen ugëtt, datt si op enger Strooss fueren op där si op den nächste Kräizungen Virfaart géintiwwer deenen anere Stroossen hunn. D'Schëld *kann *op der Virfaartsstrooss virun de Kräizunge widderholl ginn. D'Schëld *muss *virun enger Kräizung wou d'Virfaartsstrooss an eng aner Richtung geet opgestallt ginn, dann an Zesummenhang mat engem Konfiguratiounsschëld.

D'Schëld B, 3 däerf nëmmen opgestallt gi wann op deene Stroossen, déi keng Virfaart hunn, e Schëld B, 1 oder B, 2a steet.

## Originaltext aus dem Code de la route:

## Virfaartsstroossen
Den Artikel 111 vum Code de la route definéiert déi Staatsstroossen op deenen d'Chauffeuren op de successive Kräizungen oder Gafelunge Virfaart géintiwwer den anere Stroossen hunn. Et handelt sech ëm:

* : Lëtzebuerg - Waasserbëlleg
* : Lëtzebuerg - Réimech
* : Lëtzebuerg - Fréiseng
* : Lëtzebuerg - Rodange
* : Lëtzebuerg - Stengefort
* : Lëtzebuerg - Dikrech - Schmëdd
* : Schengen - Waasserbëlleg - Iechternach - Wallenduerf - Veianen - Marbuerg
* : Lëtzebuerg - Iechternach 
* : Lëtzebuerg - Sëll - Wolz - Wemperhaart
* : Wandhaff - Beetebuerg - Fréiseng - Bous
* : Dikrech - Fiels - Grolënster - Wecker Gronn
* : Ettelbréck - Donkelsser Potto - belsch Grenz
* : Léiweng - Beetebuerg - Diddeleng - Keel - Esch-Uelzecht - Déifferdeng - Biff - Péiteng - belsch Grenz
* : Verbindung tëscht dem CR110 an dem CR174
* : Helfenter Bréck - Rond-point Tossebierg
* : Bartreng - Rond-point Bartreng-Nord
* CR181: Rond-point Biergerkräiz - Verdeeler Briddel

Op de Plaze wou e puer Nationalstroosse sech kräizen oder op engem gemeinsamen Trajet lafen, huet déi Strooss mat der méi klenger Nummer Virfaart virun deenen aneren, ausser der N15 déi am Heischter Gronn an zu Bidscht Virfaart virun der N12 huet an ausser der N31 déi generell prioritär virun allen aneren Nationalstroossen ass.

## Bemierkungen
D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 51 vum Artikel 107 definéiert.

## Dimensioune vum Schëld
An den Uertschaften muss d'Säitelängt vum Schëld op d'mannst 300&nbsp;mm laang sinn, baussent den Uertschaften op d'mannst 400&nbsp;mm an op den Autobunnen op d'mannst 500&nbsp;mm.

## Kuckt och
* Konfiguratiounsschëld

## Biller

Luxembourg road sign B,3.jpg|Verkéiersschëld B,3
Luxembourg road sign B,3 with configuration sign.jpg|… zesumme mat engem Konfiguratiounsschëld
Luxembourg road signs B,3 & panneau configuration Rangwee (102).jpg


## Um Spaweck
Meteoritical Bulletin

De **Meteoritical Bulletin** ass eng Publikatioun vun der Meteoritical Society mat enger kuerzer Beschreiwung a Klassifizéierung vun alle Meteoritten, déi op der Welt fonnt goufen. E gëtt reegelméisseg an der Zäitschrëft Meteoritics & Planetary Science publizéiert. Nëmmen déi dora publizéiert Nimm gëllen als offiziell Meteorittenimm.

## Den Numm
Fir déi genee Bezeechnung vun engem Meteorittennumm goufen an enger internationaler Fachgesellschaft Reegelen opgestallt. Deemno gi Meteoritte no der Plaz, wou se fonnt goufen (Flouer, Floss, Géigend asw.) genannt. Bei Plazen, wou vill Meteoritte fonnt goufen, wéi beispillsweis en ettlech Gebidder an der Sahara, gëtt eng lafend Nummer ugehaangen (z.&nbsp;B. NWA 3009). Bei Meteoritten, déi an der Antarktis fonnt goufen, gëtt un den Numm d'Joreszuel an eng lafend Nummer ugehaangen. Beispillsweis bezeechent ALH 76008 den aachte Meteorit, deen am Joer 1976 am Alan-Hills-Gebitt an der Antarktis fonnt gouf. De Marsmeteorit ALH 84001, deen duerch d'Spuere vu fossille Bakteerie bekannt gouf, war deemno den éischte Meteorit, deen am Joer 1984 an deem Gebitt fonnt gouf.

## Kuckt och

## Um Spaweck
*  Websäit vum Meteoritical Bulletin
Maria Margaretha Kirch

D**'Maria Margaretha Kirch**, gebuer de 25. Februar 1670 zu Panitzsch bei Leipzig, a gestuerwen den 29. Dezember 1720 zu Berlin, war eng däitsch Astronomin.

## Liewen
D'Maria Margaretha, gebuer *Winkelmann* war déi jéngst Duechter vun dräi vum lutheresche Paschtouer Matthias Winkelmann (†&nbsp;1682) an der Buch- an Duchhandelsduechter Maria Töllner (†&nbsp;1683). Nom Doud vun hirer Mamm, gouf d'Maria vun hirem 13 Joer un, vun hirer Schwëster Sara Elisabeth opgezunn. Hiren Tutor, de pietistesche Amtsnofolger vun hirem Papp zu Panitzsch, de Justinus Töllner, dee spéider hir Schwëster bestuet hat, huet si weider ënnerriicht. Déi zweet Schwëster Anna Magdalena hat de Brudder Heinrich Töllner bestuet. D'Maria Margaretha war warscheinlech am Déngscht vum befrënnte Bauerenastronom Christoph Arnold am Nopeschduerf Sommerfeld. Hei hat si sech grondleeënd Kenntnesser an Asiichte bei astronomeschen Observatiounen ugeeegent. Do gouf si och an déi éischt Grondlage vun der Meteorologie agefouert. Beim Arnold hat si hire spéidere Mann, deen drësseg Joer méi ale Wittmann Gottfried Kirch kenne geléiert.

Am Mee 1692 hat si de Gottfried Kirch bestuet. Si huet hire Mann vun dëser Zäit un bei den Observatiounen ënnerstëtzt. Béid ware radikal Pietisten an hu missen am Laf vun de Verfollgunge vun der evangeelescher Reformbeweegung, Leipzig verloossen, a sinn am Gottfried seng Gebuertsstad Guben gezunn. Do goufen 1694 hire Jong Christfried, 1696 d'Duechter Christine a spéider eng weider Duechter mam Numm Maria gebuer.

Entdeckt hat d'Maria Margaretha Kirch de Koméit vu 1702. Am Joer 1712 hat si eng Schrëft iwwer déi kommend Konjunktioun vu Jupiter a Saturn publizéiert. Hir Kanner Christfried Kirch a Christine Kirch haten hire Papp och bei den Aarbechten ënnerstëtzt.

## Kuckt och

## Literatur
* Monika Mommertz: *Schattenökonomie der Wissenschaft. Geschlechterordnung und Arbeitssysteme in der Astronomie der Berliner Akademie der Wissenschaften im 18. Jahrhundert*. In: Theresa Wobbe (Hrsg.): *Frauen in Akademie und Wissenschaft. Arbeitsorte und Forschungspraktiken 1700–2000*. Akademie Verlag, Berlin 2002, S.&nbsp;31–63, ISBN 3-05-003639-7 (PDF, PDF, ofgeruff den 2. Juli 2011)
* Peter Aufgebauer. *Die Astronomenfamilie Kirch (1639–1829)*. In: Die Sterne (Leipzig) 47 (1971), S. 241–247.
Schëld B, 4

D**'Schëld B, 4** ass e Virfaartsschëld aus dem Lëtzebuerger Code de la route, dat de Chaufferen d'Enn vun der Virfaartsstrooss (déi mam Schëld B, 3 gezeechent war) ugëtt.

## Originaltext aus dem Code de la route:

## Bemierkungen

* D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 52 vum Artikel 107 definéiert
* Bis 2012 war um Schëld B, 4 en eenzelen décke schwaarze Stréch, deen dunn duerch dräi méi dënn Strécher ersat gouf.

## Dimensioune vum Schëld
An den Uertschaften muss d'Säitelängt vum Schëld op d'mannst 300&nbsp;mm laang sinn, baussent den Uertschaften op d'mannst 400&nbsp;mm an op den Autobunnen op d'mannst 500&nbsp;mm.

## Biller

Luxembourg road sign B,4.jpg|Verkéiersschëlter B, 4 bis 2012
Luxembourg road sign B,4 (101).jpg


## Um Spaweck
Konfiguratiounsschëld

D**'Konfiguratiounsschëld** ass e Virfaartsschëld aus dem Lëtzebuerger Code de la route, dat ugëtt, wéi eng Virfaartsstrooss verleeft; dëst Schëld muss ënner dem Schëld B, 1, B, 2a oder B, 3 ubruecht ginn wann de Verlaf vun der Virfaartsstrooss net kloer ze gesinn ass.

D'Schëld weist d'Konfiguratioun vun der Kräizung un, woubäi d'Virfaartsstrooss mat engem décken an déi aner Stroosse mat engem dënne Stréch gezeechent sinn.

## Originaltext aus dem Code de la route

 
## Bemierkungen
* Wann de Chauffer op d'Konfiguratiounsschëld kuckt, kënnt en ëmmer vun ënne gefuer


Access on «panneau de configuration» (101).svg|De Chauffer fiert op der Virfaartsstrooss 
Access on «panneau de configuration» (102).svg|De Chauffer fiert op der Strooss, déi keng Virfaart huet


## Biller

Luxembourg road signs B,1 & panneau configuration Rangwee (102).jpg|D'Konfiguratiounsschëld ënner engem Schëld B,&nbsp;1…
Luxembourg road sign B,3 with configuration sign.jpg|an hei ënner dem B,&nbsp;3


## Um Spaweck
Schëld B, 5

D**'Schëld B, 5** ass e Virfaartsschëld aus dem Lëtzebuerger Code de la route, dat ugëtt, datt een op enger enker Plaz dem Verkéier deen entgéint kënnt, d'Virfaart iwwerloosse muss an datt et verbueden ass an den enke Passage eranzefueren, wann een net derduerch fuere kann, ouni datt de Verkéier deen entgéint kënnt, stoebleiwe muss.

Dëst Schëld kann nëmmen opgestallt gi wann d'Chauffere sech op der ganzer Längt vum enke Passage géigesäiteg gesinn. D'Schëld B, 5 muss an der Géigerichtung vum Schëld B, 6 opgestallt ginn.

## Originaltext aus dem Code de la route

## Bemierkungen

* D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 14 vum Artikel 107 definéiert.
* Geleeëntlech gëtt d' falsch gebraucht, andeems et op der Kopp opgestallt gëtt.

## Dimensioune vum Schëld
An den Uertschaften muss den Duerchmiesser vum Schëld op d'mannst 500&nbsp;mm a baussent den Uertschaften op d'mannst 700&nbsp;mm sinn.

## Biller

Luxembourg road sign B,5.jpg|Verkéiersschëld B,5
Luxembourg road signs B,6 & B,5 (101).jpg|D'Schëlter B, 6 (lénks) a B, 5 am Verglach niewenteneen


## Um Spaweck
Gliese 436

De **Gliese 436** (och *GJ 436*) ass e Rouden Zwerg a läit op enger Distanz vun 10,2&nbsp;Parsec (ongeféier 33&nbsp;Liichtjoer) vun eis ewech am Stärebild Leo. De Stär gëtt vun engem Exoplanéit mat der Bezeechnung Gliese 436 b ëmkreest. Ausserdeem gouf am Juli 2012 d'Entdeckung vun engerem weideren Exoplanéit mat der Bezeechnung *Gliese 436 c* matgedeelt.

De Gliese 436 gehéiert zu der Spektralklass M2.5&thinsp;V. Trotz senger relativ kuerzer Distanz zu eiser Sonn ass de Gliese&nbsp;436 mat enger visueller Magnitude vun nëmmen 10,67&nbsp;mag relativ liichtschwaach a ka mat bloussem A net gesi ginn. De Stär ass däitlech méi al wéi eis Sonn, seng Uewerflächentemperatur ass mat ronn 3350&thinsp;K eppes méi niddreg; ausserdeem huet de Stär nëmmen eng kleng magnéitesch Aktivitéit a senger Chromosphär.

## Kuckt och

## Um Spaweck
* Abstract vum G. Torres
Schëld B, 7a

D**'Schëld B, 7a** gehéiert zu de Virfaartsschëlter aus dem Lëtzebuerger Code de la route a kann op Stroosse mat ganz wéineg Verkéier bei engem Gleisiwwergank ouni Barriären opgestallt ginn.

Wa keng rout Luuchten déi blénken do si fir drop hinzeweisen datt en Zuch kënnt, a wann och kee Schëld B, 2a do ass, da weist d'Schëld B, 7a d'Chaufferen drop hin, datt si direkt vun de Schinnen eroffuere mussen, wann en Zuch gefuer kënnt.

D'Schëld B, 7a gëtt un, datt et sech ëm en Iwwergank vun engem eenzege Gleis handelt.

## Originaltext aus dem Code de la route:

 
## Bemierkungen
D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 11a vum Artikel 107 definéiert.

## Kuckt och
* Schëld B, 7b: Gleisiwwergank ouni Barriären mat méi wéi engem Gleis
* Andreaskräiz

## Biller

Luxembourg road sign B,7a.jpg|Verkéiersschëld B, 7a „Croix de Saint-André“


## Um Spaweck
Neipuertsgaass

D**'Neipuertsgaass** (offiziell: *Avenue de la Porte-Neuve*) ass eng Strooss an der Uewerstad vun der Stad Lëtzebuerg, déi d'Groussgaass mam Rond-Point Robert-Schuman verbënnt. Zanter dem 21. Juli 1877 heescht déi Strooss sou, nodeem d'Festung geschleeft gouf, bis bei d'Biedergaass an zanter 1925 bis op de Glacis. Den Numm erënnert un d'Nei Paart déi op hirem Tracé stoung.

Den Deel tëscht dem Boulevard Royal an dem Rond-Point Robert-Schuman gehéiert zur Nationalstrooss 52.

Ënner der däitscher Besatzung (1940 - 1944) huet d'Strooss „Am Neutor” geheescht.

Beim *Forum Royal* steet och eng stiliséiert Paart mat op der Südsäit enger Consolatrix-Statu an enger Plack, op der geschriwwe steet:

:PATRIAE DECVS
:ATQVE TVTELA
:LOCO NOVO
:LVCEAT SEMPER
:A.D. XIV KAL.
:DECEMBRES
:MDCCCLXXVI

*Den Houfert an d'Patréinesch vun der Heemecht soll op dëser neier Plaz fir ëmmer liichten, 14. Dezember 1976.*

Op der Nordsäit vun der stiliséierter Paart steet:

REGIONE VRBIS HAC NOVATA CIVES ET B. MARIAE VIRGINIS EFFIGIEM VIGILEM IN PORTA NOVA PER SAECVLA ADHVC JAM TRIA NOVA IN SEDE VENERANDAM STATVERVNT
SIT INTRANTI ET EXEVNTI MARIA CERTAE SPEI SIGNVM ET SOLATII A.D. XIV KAL. DECEMBRES MDCCCCLXXVI

*An dësem renovéierten Deel vun der Stad hunn d'Bierger och déi Statu vun der Helleger Jongfra Maria, déi elo schonn dräi Joerhonnerten iwwer d'Nei Paart waacht, zur Veréierung op en neie Sockel gestalt.*
*Maria sief deem, deen era kënnt an deem, deen eraus geet, en Zeeche vu sécherer Hoffnung a sécherem Trouscht, 14. Dezember 1976*.


Fichier:Luxembourg, Porte-Neuve côté Glacis (1871).jpg|D'Nei Paart (1871), a Richtung Stad gekuckt
Charles Bernhoeft - Série 1905 - Luxembourg, Rue Porte-Neuve.jpg|d'Neipuertsgaass, 1905.
Fichier:Consolatrice Porte Neuve.JPG|D'Mariestatu déi iwwer der Paart stoung
Fichier:Consolatrix PorteNeuve Luxbg.jpg|D'Tréischterin an der Neipuertsgaass iwwer der stiliséierter Paart
Fichier:Luxembourg, 400 ans pèlerinage Notre-Dame (117).jpg|Den 8. Dezember 2024 gouf d'Statu vun der Consolatrix am Kader vu 400 Joer Oktav feierlech vun der Kathedral duerch d'Neipuertsgaass an d'Glaciskapell gedroen.


## Um Spaweck
Schëld C, 20a

D**'Schëlter C, 20a** an **C, 20b** si Parkschëlter aus dem Lëtzebuerger Code de la route déi uginn, datt et ofwiesselend, déi Deeg déi um Schëld stinn, verbueden ass op där enger oder anerer Stroossesäit ze stationéieren. D'Schëlter gëllen all Kéier vum 1. oder 16. Dag vum Mount, vun 8 Auer mueres un, wann net eng aner Auerzäit op engem Zousazschëld uginn ass.
 
## Originaltext aus dem Code de la route

Artikel 107 – V. Signaux d'arrêt, de stationnement et de parcage 
« 3. Stationnement alterné – Les signaux C,20a et C,20b indiquent que le stationnement est interdit en alternance tantôt d'un côté, tantôt de l'autre côté de la chaussée aux jours du mois indiqués sur les signaux. Les signaux sont respectivement applicables à partir de huit heures le matin du premier et du seizième jour du mois, à moins qu'un panneau additionnel n'indique une autre heure. Les signaux C,20a et C,20b s'appliquent du côté de la chaussée où ils sont placés. Ils sont applicables à partir de l'aplomb du signal jusqu'à la prochaine intersection. Un panneau additionnel du modèle 3b, 3c ou 3d peut toutefois indiquer une application dérogatoire des signaux. Les signaux complétés par le panneau additionnel 3e indiquent le rappel du stationnement alterné. »


## Biller

C,20 panneau.JPG
C,20b panneau.JPG

 
## Um Spaweck